
	CVP IS pirkimo numeris

	Pirkimo būdas
	Atviras konkursas

	Pirkimo objekto dalis
	1 pirkimo objekto dalis – Maitinimo ir aptarnavimo paslaugos renginių metu (posėdžių, konferencijų, seminarų, mokymų kavos pertraukų metu ir pan.);
2 pirkimo objekto dalis – Maitinimo ir aptarnavimo paslaugos iškilmingų, šventinių, oficialių renginių metu (šventiniams renginiams, oficialiems priėmimams, minėjimams ir pan.).

	Pirkimo pavadinimas*
	Maitinimo ir aptarnavimo paslaugos renginių metu Nr. 4799/2025/MB


*toliau – Pirkimas.
DĖL PRAŠYMO PAAIŠKINTI IR PATIKSLINTI PIRKIMO DOKUMENTUS
 Vilniaus universitetas (toliau – PO), vadovaudamasis Pirkimo sąlygose nustatytais reikalavimais ir tvarka, išnagrinėjęs CVP IS priemonėmis suinteresuoto tiekėjo pateiktą  prašymą paaiškinti ir (ar) patikslinti Pirkimo dokumentus, teikia atsakymų suvestinę:
	Eil. Nr.
	PO atsakymo data
	Pirkimo sąlygų dokumentas
	Pirkimo sąlygų punktas
	Klausimas / prašymas[footnoteRef:2] [2:  Suinteresuoto tiekėjo klausimo / prašymo paaiškinti Pirkimo dokumentus tekstas neredaguotas.] 

	Atsakymas / paaiškinimas / patikslinimas[footnoteRef:3] [3:   Atsakymas / Paaiškinimas / patikslinimas ir jo nuostatos turi viršenybę prieš ankstesnes Pirkimo dokumentuose išdėstytas nuostatas.
] 


	1. 
	2025-09-17
	Techninės specifikacijos 1 ir 2 priedai.
	-
	Techninės specifikacijos 1 ir 2 prieduose, Tiekėjas turi pasiūlyti įkainius patiekalų, kuriuos turės pateikti suderinęs su Perkančiąją organizacija t.y. “pasiūlymo patiekalų sąrašuose nenurodytas, bet Sutarties galiojimo metu suderinus su Perkančiąja organizacija (PO) sukurtas/siūlomas konkrečiam renginiui pagal poreikį, naujas originalus patiekalas.” Pagal VPĮ, pirkimo sąlygos turi būti aiškios, be dviprasmybių, kad Tiekėjas galėtų įsivertinti kainą ir pateikti pasiūlymą. Kaip Tiekėjas turi pateikti įkainį, patiekalo, nežinodamas, koks patiekalas bus gaminamas?
	Specialiųjų pirkimo sąlygų 1 priede „Techninė specifikacija“ ir jos 1 ir 2 prieduose numatyta, jog sutarties vykdymo metu, suderinus su PO, gali būti sukurtas naujas originalus patiekalas. 
PO atkreipia dėmesį, jog Tiekėjas, būdamas patyręs, profesionalus rinkos dalyvis, turi apgalvoti vieną ar kelis galimus atitinkamos patiekalų grupės variantus (I pirkimo objekto dalyje (I P.O.D.) nauji, originalūs patiekalai turi būti pasiūlyti šiose patiekalų grupėse: Vieno kąsnio užkandis, Karštas užkandis, Šaltas užkandis, Desertas. II P.O.D. nauji, originalūs patiekalai yra šiose grupėse: Vieno kąsnio užkandis, Karštas užkandis, Šaltas užkandis, Karštieji patiekalai (Paukštienos patiekalas, Kiaulienos patiekalas, Jautienos arba veršienos patiekalas, Vegetariškas patiekalas), Sriuba, Desertas), kuriuos galėtų pagaminti sutarties vykdymo metu už pasiūlyme nurodytą įkainį ir atitinkantį Techninėje specifikacijoje keliamus reikalavimus.  Įkainis turi būti apskaičiuotas, atsižvelgiant į atitinkamų patiekalų rūšį, sudėtines dalis bei kitus veiksnius, kad Tiekėjas galėtų sutarties vykdymo metu už nurodytą įkainį pasiūlyti PO atitinkamą sukurtą naują originalų patiekalą. 
Paaiškiname, jog PO, kilus poreikiui, pateiks tiekėjui prašymą dėl naujo originalaus patiekalo pasiūlymo. Tiekėjas, gavęs užklausą, per sutartyje nustatytą terminą turės pasiūlyti bent vieną tos grupės patiekalo variantą už pasiūlyme pateiktą įkainį, nurodydamas patiekalo pavadinimą bei aprašymą. PO įvertins pasiūlytą patiekalą ir priims sprendimą, ar šis patiekalas tinkamas; jei pasiūlytas patiekalas netenkins Techninės specifikacijos reikalavimų, PO neįsipareigoja jo užsakyti ir turės teisę pasirinkti iš anksčiau tiekėjo pasiūlytų patiekalų, kurie buvo nurodyti ir pateikti kartu su pasiūlymu. Taigi, tiekėjas prieš teikdamas pasiūlymą pats turi įsivertinti savo galimybes ir siūlyti įkainį(-ius), kuris(-ie) leis visos sutarties vykdymo metu sukurti ir pasiūlyti tokį patiekalą(-us), kuris(-ie) atitinka visus Techninėje specifikacijoje keliamus reikalavimus ir tinkamai vykdyti sutartį visą jos galiojimo laikotarpį.

	2. 
	2025-09-17
	-
	-
	Norint pateikti pasiūlymą, atsidarius CVP IS langą, matome:
1. Tinkamumo kriterijai
2. Techninis
3. Finansinis


Skiltyje "Techninis" parašyta, kad "Pridėkite kokybės kriterijus patvirtinančius dokumentus" ir Pasiūlymo A dalį.
Norime paklausti, ar skiltyje "Techninis" Tiekėjas turi pateikti visus dokumentus, kuriuos nurodys Tiekėjas Pasiūlymo A dalyje 6 punkte?

Kokius dokumentus Tiekėjas turi nurodyti skiltyje "Tinkamumo kriterijai"?

Prašome aiškiai nurodyti, kokius dokumentus Tiekėjas turi pateikti skiltyje: "Tinkamumo kriterijai" ir kokius skiltyje "Techninis".
	Viešųjų pirkimų tarnybos išaiškinimu, skiltyje „Tinkamumo kriterijai“ tiekėjai turi įkelti visus dokumentus, nesusijusius su pirkimo objektu ir pasiūlymo kaina, pvz. Įgaliojimą, Europos bendrąjį viešųjų pirkimų dokumentą (toliau – EBVPD) ir pan.
Skiltyje „Techninis“, tiekėjai turi įkelti Priedą Nr. 2 „Pasiūlymo forma A dalis“ ir visus jame nurodytus dokumentus, kurie susiję su kokybiniais vertinimo kriterijais. PO atkreipia dėmesį, kad tiekėjai turi dokumentus pateikti taip, kad atidarius skiltyje „Techninis“ esančius dokumentus, nebūtų atskleistas tiekėjų finansinio pasiūlymo turinys. 

Skiltyje „Finansinis“, tiekėjai turi pateikti Priedą Nr. 2 „Pasiūlymo forma B dalis“ bei užpildytą Techninės specifikacijos priedą Nr. 1 „Maitinimo ir aptarnavimo paslaugų įkainiai“ ir /arba Techninės specifikacijos priedą Nr. 2 „Maitinimo ir aptarnavimo paslaugų įkainiai“ (priklausomai nuo to, kuriose pirkimo objekto dalyse dalyvauja tiekėjai).




Atsižvelgiant į tai, kad PO į gautus klausimus / prašymus paaiškinti ir (ar) patikslinti Pirkimo dokumentus atsako vėliau negu likus 6 dienoms iki galutinės Pasiūlymų pateikimo datos, nukeliamas Pasiūlymų pateikimo terminas.

Informacija apie pakeistą Pasiūlymų pateikimo terminą pateikiama CVP IS.

